REGOLAMENT TAL-KUMMISSJONI (KE) Nru 175/2008
tas-27 ta’ Frar 2008
dwar il-ħruġ ta' liċenzji għall-importazzjoni ta' ross fil-qafas tal-kwota tariffarja stabbilita għas-subperjodu ta’ Frar 2008 bir-Regolament (KE) Nru 327/98
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross (1),
Wara li kkunsidrat ir-Regolament tal-Kummissjoni (KE) Nru 327/98 ta' l-10 ta’ Frar 1998 li jiftaħ u li jipprovdi għall-amministrazzjoni ta' ċerti kwoti ta' tariffi għall-importazzjoni ta' ross u ross miksur (2), u b'mod partikolari l-ewwel subparagrafu ta’ l-Artikolu 5 tiegħu,
Billi:
(1)
Ir-Regolament tal-Kummissjoni (KE) Nru 327/98 stabbilixxa u ffissa l-mod ta' ġestjoni ta' ċerti kwoti tariffarji għall-importazzjoni tar-ross u tar-ross miksur, imqassma skond il-pajjiż ta' l-oriġini u f'diversi subperjodi skond l-Anness IX tar-Regolament imsemmi u r-Regolament tal-Kummissjoni (KE) Nru 60/2008 (3) li jiftaħ subperjodu speċifiku fi Frar 2008, għall-kwota tariffarja għall-importazzjoni tar-ross mitħun u nofs mitħun li joriġina mill-Istati Uniti ta' l-Amerika.
(2)
Is-subperjodu tax-xaħar ta' Frar huwa t-tieni subperjodu fl-2008 għall-kwota bin-numru tas-sejre 09.4127, previst fil-punt a) ta’ l-Artikolu 1(1) tar-Regolament (KE) Nru 327/98.
(3)
Min-notifika mibgħuta skond l-Artikolu 8(a) tar-Regolament (KE) Nru 327/98, jirriżulta li għall-kwota bin-numru tas-serje 09.4127, l-applikazzjonijiet imressqa matul l-ewwel għaxart ijiem ta’ xogħol ta’ Frar 2008, skond l-Artikolu 4(1) tar-Regolament imsemmi, ikopru kwantità inqas minn [jew daqs] dik disponibbli.
(4)
Għaldaqstant, jeħtieġ li tiġi ffissata, għall-kwota bin-numru tas-serje 09.4127, il-kwantità totali disponibbli għas-subperjodu ta' wara, skond l-Artikolu 5, l-ewwel subparagrafu tar-Regolament (KE) Nru 327/98,
ADOTTAT DAN IR-REGOLAMENT:
Artikolu 1
Il-kwantità totali disponibbli fil-kuntest tal-kwota bin-numru tas-serje 09.4127, kif imsemmija fir-Regolament (KE) Nru 327/98 għas-subperjodu tal-kwoti ta' wara, hija stabbilita fl-Anness ta’ dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 27 ta’ Frar 2008.